《送径山一藏主》
元代·梵琦

一大藏教閒葛藤，尽大地人跳不出。梦庵本是奇衲子，夜半扶桑吐红日。

拈起凌霄峰顶茶，却是洞庭湖上橘。三千世界庵摩勒，放开捏聚谁能诘。

松风涧水自谈玄，却笑区区论权实。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。